Általánosságban repülőgépen sűrített gázok és gyúlékony anyagok, fegyverek, öngyújtók, éles és harci tárgyak - melyek veszélyeztethetik a repülőgép utasait - szállítása tilos. Az étel szállítása sem javasolt, ugyanis az étel szállítását egyrészt a légitársaságok, másrészt az adott ország export és import rendeletei szabályozzák. A fedélzeten a klasszikus gyógyszerek (tabletták) szállítása személyes használatnak megfelelő mennyiségben megengedett. Speciális gyógyszerek szállítása (például inhalátor) eredeti csomagolásban és angol nyelvű orvosi recepttel lehetséges. A fedélzeten csupán olyan dolgok szállíthatóak, melyek a repülés során elengedhetetlenek.